Ruth Handler

Si Ruth Marianna Handler (ipinanganak na Mosko; Nobyembre 4, 1916 – Abril 27, 2002) ay isang Amerikanang negosyante at imbentor. Pinakakilala siya bilang lumikha ng manikang Barbie noong 1959 at bilang isa sa mga nagtatag ng kumpanyang gumagawa ng laruan na Mattel kasama ng kaniyang asawang si Elliot. Nagsilbi rin siyang unang presidente ng kompanya mula 1945 hanggang 1975.  

Napilitan ang mag-asawang Handler na magbitiw sa Mattel noong 1975 matapos imbestigahan ng Securities and Exchange Commission ang kompanya dahil sa pekeng dokumentong pinansyal. 

Muling nabigyang-diin ang kaniyang pagkatao sa pelikulang Barbie noong 2023..

 Kabataan at Maagang buhay 
Si Ruth Marianna Mosko ay ipinanganak noong Nobyembre 4, 1916 sa Denver, Colorado, mula sa mga Hundyo na Polish-Jewish na imigrante na sina Jacob Moskowicz, isang panday, at Ida Moskowicz (ipinanganak na Rubenstein). Siya ang bunso sa sampung magkakapatid. Noong siya’y anim na buwang gulang, ipinadala siya ng kaniyang mga magulang upang manirahan sa kaniyang nakatatandang kapatid na si Sarah. Nanatili siya kay Sarah hanggang siya ay labing-siyam na taong gulang, at doon niya nadebelop ang interes sa negosyo sa pamamagitan ng pagtatrabaho sa drugstore/soda fountain ni Sarah.      

Noong 1932, umibig si Ruth kay Izzy Handler, isang estudyanteng artista. Sa tag-init ng kaniyang ikalawang taon sa University of Denver, pumunta siya sa Los Angeles at nakahanap ng trabaho sa Paramount Studio. Ikinasal sina Ruth at Izzy noong 1938 sa Denver. Nang bumalik sila sa California, hinikayat ni Ruth ang kaniyang asawa na gamitin ang kaniyang gitnang pangalan, Elliot. Nagbalik si Ruth sa trabaho sa Paramount at si Elliot naman ay nagtrabaho bilang taga-disenyo ng mga ilaw . 

 Mga sanggunian 

Kategorya:Namatay noong 2002
Kategorya:Ipinanganak noong 1916